Kaliberet var vanligvis 11 mm, men det fantes også versjoner i 12 mm. Lading foregikk gjennom en hengslet ladeluke i rekylskjoldet, og tomme patronhylser kunne støtes ut gjennom samme ladeluka ved hjelp av en utstøter som lå parallelt med løpet, tilsvarende slik det fungerer på Colt Army 1873. De norske modellene kom i en langløpet utgave for mannskaper og en kortere utgave for offiserer.